05/12/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 22 de novembro de 2016 pola que se concede a autorización administrativa previa e de construción dunha instalación de distribución eléctrica no concello de Monfero (expediente IN407A 2015/250-1)

Resolución do 22 de novembro de 2016, da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Monfero (expediente IN407A 2015/250-1) Expediente: IN407A 2015/250-1 Promotor: Unión Fenosa Distribución, S. A. Denominación da instalación: adecuación LMT EUM-708 e CT San Bartolomé, Concello de Monfero. Concello: Monfero FEITOS 1. O 25 de agosto de 2015 o promotor solicitou a autorización administrativa previa, autorización administrativa de construción e declaración de utilidade pública, en concreto, do proxecto de execución da instalación de distribución eléctrica indicada. En escrito recibido o 1 de agosto de 2016, Unión Fenosa Distribución, S. A. solicita a autorización administrativa previa e a de construción, desistindo da petición de declaración de utilidade pública ao ter acordo amigable coa totalidade dos propietarios afectados.2. O proxecto someteuse ao trámite de información pública mediante a súa inserción no DOG do 23 de outubro de 2015, no BOP do 9 de outubro de 2015, no xornal “La Voz de Galicia” do 5 de marzo de 2016 e no taboleiro de anuncios do concello de Monfero segundo dilixencia municipal do 5 de novembro de 2015.3. Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.4. Durante o período no que se someteu o proxecto ao trámite de información pública foron presentadas as seguintes alegacións: – A Asociación de Veciños de San Bartolomé (predio número 2) manifestou o seguinte:  En escrito recibido o 15 de marzo de 2016 manifestan a súa disconformidade coa expropiación e fan referencia a un acordo previo.  En novo escrito con rexistro de entrada 21 de marzo de 2016 manifestan a súa disconformidade coa localización do centro de transformación, e coa expropiación. – Ana Maria Andreea Urquieta Puigdollers alega, en síntese, o seguinte:  En escrito recibido o 15 de marzo de 2016, que se opón á expropiación do terreo comunal pola proximidade do centro de transformación a vivendas.  En escrito con data de rexistro de entrada 12 de xullo de 2016, declárase comuneira da parcela afectada polo proxecto na que se ten previsto instalar o centro de transformación, pon en cuestión a capacidade de decisión da Asociación de Veciños de San Bartolomé sen acordo de todos os comuneiros, e manifesta a súa oposición á colocación do centro de transformación.  En escrito recibido o 1 de setembro de 2016, reitérase no manifestado anteriormente, aporta un extracto dunha copia dun documento notarial, e denuncia irregularidades no procedemento de toma de decisións dentro da Asociación de Veciños de San Bartolomé. Destas alegacións déuselle traslado ó promotor que manifestou o seguinte: – Escrito recibido o 29 de xullo de 2016, no que se valoran as alegacións presentadas pola Asociación de Veciños de San Bartolomé (predio número 2), no que en síntese manifesta que chegou a un acordo amigable co titular do predio. – Escrito con rexistro de entrada 3 de outubro de 2016, no que se valoran as alegacións presentadas por Ana Maria Andreea Urquieta Puigdollers, no que en síntese manifesta o seguinte:  Que teñen un acordo amigable para a instalación do centro de transformación coa Asociación de Veciños de San Bartolomé, a cal manifesta ser propietaria do predio.  Ana Maria Andreea Urquieta Puigdollers non aporta documento algún que demostre que este predio non é propiedade da Asociación de Veciños, entendendo Unión Fenosa Distribución, S. A que por aplicación do artigo 3 da Lei de Expropiación Forzosa, e salvo decisión xudicial, é público e notorio que o propietario ou titular da finca en cuestión é esta Asociación de Veciños. Xuntan copia do título notarial acreditativo.5. Os servizos técnicos da xefatura territorial emitiron un informe favorable sobre a dita solicitude. CONSIDERACIÓNS LEGAIS E TÉCNICAS 1. A Lei 24/2013, do 26 de decembro, do sector eléctrico.2. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica.3. O Real decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09.4. O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23.5. O Real decreto 842/2002, do 2 de agosto, polo que se aproba o regulamento electrotécnico para baixa tensión 6. As características técnicas da instalación son as seguintes: – Liña eléctrica de media tensión subterránea, a 15 kV, cunha lonxitude de 1,222 km, coa orixe no paso aéreo-subterráneo en apoio metálico n.º 9 incluído no proxecto de adecuación do DC Eume 703 e 704, condutor tipo RHZ1-2 OL-12/20 kV 1x240 mm2 Al e final en cela de liña a instalar no novo CT San Bartolomé (proxectado). – Centro de transformación prefabricado San Bartolomé, cunha potencia de 250 kVA e unha relación de transformación de 15000/400-230 V. – Desmontaxe da liña de media tensión aérea EUM-708 e do CT intemperie actúal San Bartolomé. O orzamento da instalación segundo proxecto é de 149.531,85 €. 7. En relación coas alegacións formuladas Ana Maria Andreea Urquieta Puigdollers e coas manifestacións do promotor ao respecto, infórmase do seguinte: – Procede declarar a Ana Maria Andreea Urquieta Puigdollers parte interesada no procedemento aos efectos oportunos. – As cuestións referentes á propiedade do predio e ao procedemento de toma de decisións no ámbito da Asociación de Veciños de San Bartolomé deberán dilucidarse na xurisdicción civil.8. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO 1. Conceder a autorización administrativa previa e a autorización administrativa de construción á instalación de distribución eléctrica indicada.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá presentar perante esta xefatura territorial unha solicitude que se acompañará da seguinte documentación:  As declaracións de conformidade relativas ao material ou equipo, e as certificacións ou homologacións se procede.  Un certificado do director da montaxe no que se garantirá o cumprimento das especificacións do proxecto e prescricións complementarias, se as houbera, así coma das regulamentacións e normas oportunas, na montaxe da instalación e posta a punto.4. Esta aprobación outórgase sen prexuízo doutras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 22 de novembro de 2016. Isidoro Martínez Arca Xefe territorial da Coruña